### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Når man skal tilegne sig et nyt sprog, er det afgørende at man mestrer sit modersmål. Al forskning

viser at børn, der har et veludviklet modersmål sprog, har nemmere og hurtigere ved at tilegne sig nye sprog og andre færdigheder. Det hænger ikke blot sammen med, at man kan trække på viden om sit eget sprog, når man skal lære et nyt, men også at ens personlige og kulturelle identitet, ens sociale relationer, erfaringer og følelser er indlejret i førstesproget. Tilegnelsen af et nyt sprog må udvikle sig på denne baggrund – også når man befinder sig i et nyt land, i nye kulturelle og sociale sammenhænge, og når man f.eks. skal tilegne sig en ny faglig viden i en skolesammenhæng.

Radikale Venstre foreslår at genindføre modersmålsundervisning i [adresse] folkeskoler.

Forslaget stilles som et spørgsmål der skal belyse muligheden for genindførelsen af modersmålsundervisningen, evt. som en forsøgsordning på en eller flere skoler i ét skoledistrikt, i et samarbejde med civilsamfundet og/eller nyttejob ordningen, med henblik på en økonomisk nedskalering af tidligere overslag.